دوغما یوردوموز آذربایجانین علم ، هنر ، صنعت، ادبیات و دیگر ساحه لرینده ، تاریخیمیزین قیزیل صحیفه لرینه ایز سالان چوخلو اولو شخصیت لری اولوب و اونلارین آدلاری دیلدن دیله و سوزلری سینه دن سینه یه یایلیب ها بئله گوزل گوزل سوزلر – شعرلر و اثرلر ، هنر پرور انسانلارین روحونو اوخشایاراق اوره کلرده کوک سالیب و ابدی قالمیشدی . اونلارین ایچیندن دولَلو مصطفی ، توفارقانلی عابباس ، خسته قاسم ، عاشیق علعسگر ، شاعیر فیضولی و شهریاردان آد آپارماق اولار .
بئلنچی استاکار شخصیتلرین سایی چوخ اولدوغوندان آسیلی اولاراق بیر تعدادنین آدی خاطیره لردن سیلینیب دی آدی قالانلارین بیر چوخونون کیم لیگی گئت گئده یاددان چیخماقدادیر . بو سایاق انسانلارین کیم اولدغونو و اثرلرینی آراماق هر بیر آذربایجانلی نین وظیفه بورجودور .
عصریمیزین بو دورونون هنر استالاریندان بیری عاشیق محمد عزیز اوغلوحسین زاده دیر کی ۱۳۱۱ –گونش ایلینده ماکونون ۲۰ کیلومتره لیگینده اولان بازرگان دا دنیایا گوز آچیب و ۱۳۷۶ – گونش ایلینده بو دنیادان وفات ائدیبدی .
گنج یاشیندان عاشیقلیقا باشلییب ائل ائل دولانان و طوی مجلسلرینی سازیلن و سوزیلن شنلندیرن بو عاشیقین اوره کلره یاتان حزین سسی و کونوللری اوخشویان ساز هاوالاری ، اشیدنلره هر یئرده اوز درین تاثیرینی باغشلییب دیر .
اونون زخمه لری تئللرده گزدیرن سحیرلی بارماقلاری ، سازی نین تئلینی اوخشادیقجا – قلبی نین درین لیگیندن چیخان سسی ، ساز هاواسیلا قاریشدیقجا ، اونون زنگین احساسی و دویغوسو انسانلارین روحونو و احساسینی طوفانلی دنیزلرکیمی دالغالاندریب دیر.
تحصیلات گورموین بو عاشیق ائشیتدیگیمیزه گوره استاد عاشیق نجف قره تپه لی دن عاشیقلیق بیلگی سی آلیب و اوزونه عاید قوشمالاری و شعر لری اولوبدور .
عاشیق محمد ائلینه لایق بیر عاشیق اولوب و ائل ایچینده یاشیبدیر الله اونا رحمت ائله سین . (متنی یازان : مهدی همت زاده – ائلدار ، ماکو )
عاشیق محمدین مزار داشینا حک اولموش بیر شعری ، نیمه شعبان مناسبتینه گوره:
نیــــــــــمه شعبان گونو دو امام زمان دی گلن
اســــلام پرچمین قوزویان آخرین امام دی گلن
یئـــــرین گویون لنگریدی عالملرین سروریدی
قرآن اونون ازبری دی ناطق قـــــــرآن دی گلن
قـــــــدم قویدو بو دنیایه باشیــــمیزا سالدی سایه
جانیـــــم قربان او مولایه امام زمان دی گلـــــن
اون دورد لاله نین بیری دی مومن کیشی لرین پری دی
اســــلامین تاج سری دی امام زمان دی گــــلن
الیـــــــنده ذولفقار دوران دنیانی نورلا دولدوران
علی کــــــــیمی قلیج ووران امام زمان دی گلن
عالیملره فرمان وئره ن مسکین لره درمـان وئره ن
قرآن یولـــــوندا جان وئره ن امام زمان دی گلن
یولونو گوزلویور هامی سربلند ائدیب اســـلامی
مــــــــبارک دی بو بایرامی امام زمان دی گلن
رویادا گورموشدوم اونو گوزل دی عباسی دونو
(حسین زاده ) سوزون سونو امام زمــان دی گلن
ائلدار
1 دیدگاه روشن "ائل صنعتکاری عاشیق محمد حسین زاده بازرگانی"
این مرحوم عاشیق بسیار خوبی بود و بیشتر آثار ایشان در مورد حضرت علی (ع) می باشد و اکثرا توسط استودیو گلچین سلماس ضبط شده است.
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab pbt_Arab azb_Arab pbt_Arab snd_Arab pes_Arab azb_Arab azb_Arab azb_Arab pes_Arab azb_Arab azb_Arab snd_Arab pes_Arab pes_Arab pes_Arab pes_Arab pes_Arab prs_Arab pes_Arab pes_Arab